In Dei nomine. Sciant præsentes et futuri, quod domnus Hugo Dalmatius calumpniabat homines et feminas, qui erant de potestate Dioci castri et Lugiaco, et stabant in terra Sancti Grati et monachorum de Paredo; fecitque placitum cum domno Hugone priore, et dedit Deo et sancto Petro et ad locum Paredi, pro anima sua et omnium antecessorum suorum, omnes homines et feminas ac infantes, ubicunque fuissent in terra ad monachos de Paredo: rectum quod habebat dedit, quod injuste quærebat finivit; servos dedit pro servis, liberos pro liberis. Accepit ergo domnus Hugo Dalmatius et uxor ejus, pro hoc dono, centum quinquaginta solidos apud Vercelgum. Testes ex hoc placito: Artaldus de Chiavaniset, Zacharias de Cosan. Hoc ergo donum fecit domnus Hugo Dalmatius in manu Hugonis prioris; fuitque ibi Antelmus monachus et Wichardus de Marciniaco, Letbaldus de Copetra, Durannus de Bosco presbyter, Aalbaldus et Jocerannus, famuli.